cyanic-selkie/wikianc huggingface dataset:
כנסיית מאר מיכאל
כנסיית מאר מיכאל (או סן מישל) היא כנסייה יוונית אורתודוקסית השוכנת ברחוב נתיב המזלות מספר 8 ביפו העתיקה.
הכנסייה ממוקמת מעל נמל יפו ומאחורי כנסיית פטרוס הקדוש הקתולית. הכנסייה סגורה בימי חול, והיא פועלת רק בסופי שבוע, מועד בו מתקיימות בה מיסות ברוסית וברומנית ונערכים בה אירועים שונים.
הכנסייה מעוטרת בשפע של איקונות, פסיפסי זכוכית של שמונת המלאכים וציורי הקיר המתארים סיפורים מהברית החדשה ואתרי קודש ברחבי הארץ,
טום ויזדום
טום ויזדום (באנגלית: Tom Wisdom; נולד ב-18 בפברואר 1973) הוא שחקן תיאטרון, קולנוע וטלוויזיה בריטי. בין הסרטים ששיחק בהם ניתן למנות את "היי מיסטר די-ג'יי" (2005) ו-"300" (2007).
ביוגרפיה
טום ויזדום נולד בבריטניה. אביו שירת בחיל האוויר המלכותי של בריטניה. בעקבות כך נאלצה המשפחה לעבור דירה פעמים תכופות. לויזדום יש 2 אחים. הוא בוגר המכללה בסאות'המפטון, שם התאמן בלימודי דרמה.
בטלוויזיה, ויזדום שיחק את טום פרגוסון בטלנובלה "רחוב ההכתרה" (1999-200). בתיאטרון הוא שיחק ב"ארץ אחרת" (2000) ובהצגה "סוף המסע" (2005). התפקיד הידוע ביותר שלו הוא כ"אסטוניס" בסרט "300". הוא שיחק גם בסרט "רדיו רוק" (2008), ואת איאן בסרט "אחוות הג'ינס 2" ו"אש וקרח".
מישל פרניולה
מישל פרניולה (באנגלית: Michele Perniola; נולד ב-6 בספטמבר 1998) הידוע בשם 3x3n, הוא זמר איטלקי, הידוע בעיקר בזכות ייצוגה של סן מרינו באירוויזיון הילדים 2013 עם שירו "O-o-O Sole Intorno a Me" (באנגלית: "O-o-O Sunlight around me"). הוא ייצג גם את סן מרינו באירוויזיון 2015 עם אניטה סימונצ'יני. הם ביצעו את השיר "Chain of Lights".
ביוגרפיה
מישל פרניולה נולד ב-6 בספטמבר 1998 בפלאגיאנו, עיירה קטנה במחוז טאראנטו, איטליה, שם הוא מתגורר עם הוריו ושתי אחיותיו הקטנות. אחת מאחיותיו, רפאלה ייצגה את סן מרינו באירוויזיון הילדים 2014 כחלק מלהקת The Peppermints. פרניולה התעניין לראשונה במוזיקה כבר בגיל צעיר, אך החל את קריירת השירה שלו בגיל 9.
2012: Ti lascio una canzone
בדצמבר 2012 זכה פרניולה בעונה השישית של סדרת הטלוויזיה האיטלקית הפופולרית Ti lascio una canzone ובכך פרץ לתודעה הן באיטליה והן ברחבי העולם ובמדינות השכנות לה. מאז ניצחונו, החל פרניולה לצבור מעריצים והצלחה לא רק באיטליה, אלא גם בארצות הברית וברפובליקה העממית של סין.
2013: אירוויזיון הילדים
אף על פי שחוקי אירוויזיון הילדים קובעים כי מי שחפץ בייצוג המדינה חייב להיות אזרח או להתגורר במדינה זו לפחות שנתיים, ה-EBU נתן אישור מיוחד לילדים בגילאי 10–15 בעלי אזרחות של סן מרינו או איטליה להשתתף בתחרות. פרניולה נבחר באופן פנימי לייצג את סן מרינו באירוויזיון הילדים 2013 שהתקיים ב-30 בנובמבר 2013 עם שירו "O-o-O Sole Intorno a Me". השיר מוקם במקום העשירי מתוך 12 שירים עם 42 נקודות.
2015: אירוויזיון
SMRTV חשפו כי פרניולה ואניטה סימונצ'יני ייצגו את סן מרינו באירוויזיון 2015 במהלך מסיבת עיתונאים ב-27 בנובמבר 2014.
פרניולה ייצג בעבר את סן מרינו באירוויזיון הילדים 2013 ואילו סימונצ'יני ייצגה את המדינה באירוויזיון הילדים 2014 כחלק מלהקת The Peppermints.
לון
{{פירושונים|
אישים:
ראו גם
}}
אלכסנדר סלטאנוב
אלכסנדר ולדימירוביץ' סלטאנוב (ברוסית: Александр Владимирович Салтанов; נולד ב-14 בפברואר 1946) הוא מדינאי ודיפלומט רוסי, שהיה סגן שר החוץ הרוסי והיה שליח נשיא רוסיה למזרח התיכון תחת שני נשיאים (ולדימיר פוטין ודמיטרי מדבדב); מאוקטובר 2001 ועד מאי 2011.
ביוגרפיה
אלכסנדר סלטאנוב סיים ב-1970 את המכון המוסקבאי ליחסים בינלאומיים (MGIMO) ומאז אותה שנה הוא עובד במשרד החוץ הרוסי. הוא עבד בכווית ובסוריה במחלקת המזרח התיכון וצפון אפריקה של משרד החוץ הרוסי.
בשנים 1992-1998 היה שגריר רוסיה בירדן ובשנים 1999-2001 היה ראש מחלקת המזרח התיכון וצפון אפריקה של משרד החוץ הרוסי. לאחר מכן היה סגן שר החוץ במשך עשור (מ-2001 ועד 2011) כשבמקביל כיהן כשליח נשיא רוסיה למזרח התיכון, תוך שהוא מחליף בתפקיד את ואסילי סרדין, שהיה השליח המיוחד של נשיא רוסיה לענייני המזרח התיכון מ-1999 עד 2006, לצד אלכסנדר סלטאנוב. לפני ואסילי סרדין, בתפקיד נציג הנשיא הרוסי לענייני המזרח התיכון כיהן ויקטור פוסובאליוק (בשנים 1994-1999).
במסגרת עבודתו אלכסנדר סלטאנוב התעסק ביחסי רוסיה עם מדינות המזרח התיכון ואפריקה ובענייני הסכסוך הישראלי-פלסטיני והתגרענות איראן. במאי 2011, דמיטרי מדבדב פיטר אותו מתפקידו בשל הגיעו לגיל פנסיה (65). בתפקיד נציגו המיוחד של נשיא רוסיה לענייני המזרח התיכון החליפו מיכאיל בוגדנוב, שגריר רוסיה בקהיר מ-2004.
הר אנדרסון (אנטארקטיקה)
הר אנדרסון או הר אנדרסן (באנגלית: Mount Anderson) הוא הר גבוה בצפון רכס סנטינל בהרי אלזוורת' שבאנטארקטיקה.
ההר ממוקם 3 קילומטרים מהר בנטלי; מדרום מערב לרכס פרובודה.
קרחון אמברי מנקז את מורדותיו שצפון מזרחיים של ההר, וקרחון פונפון (יובל של קרחון אמרי מנקז את מורדותיו המזרחיים של ההר).
גובהו של ההר 4,255 מטרים מעל פני הים.
מקור השם
ההר נקרא על שם ורנון ה. אנדרסון (Vernon H. Anderson) חוקר קרחונים בתחנת בירד בשנת 1957, שהיה חבר משלחת החקר.
הטיפוס על ההר
הראשונים שטיפסו על ההר היו ג'ד בראון (Jed Brown) מארצות הברית, ודמיאן גילדאה (Damien Gildea) מאוסטרליה, ב-7 בינואר 2007.
לקריאה נוספת
• Damien Gildea, Antarctic Peninsula - Mountaineering in Antarctica: Travel Guide
Full House (סדרת רשת)
Full House היא סדרת רשת ישראלית המשודרת ב-YouTube וכן בערוץ HOT Real וב-VOD של הוט. הסדרה עוקבת אחר חייהם של חמישה צעירים וצעירות הגרים בווילה בקיסריה. נכון לספטמבר 2020 צברה הסדרה כ-45.4 מיליון צפיות ויש לה 247 אלף מנויים.
הסדרה
בתחילת חודש מרץ 2019 נכנסו שלושה כוכבי רשת: אביב ראובן, עידן טלמור ומאור גמליאל, לווילה מפוארת בקיסריה, שבה יתגוררו למשך שנה. בהמשך, הצטרפה אליהם שירה בר, שנבחרה על ידי הקהל, ודניאלה דואק.
במסגרת הסדרה עולים פרקים מדי יום באורך של כרבע שעה. הפרקים מצולמים כוולוגים, שהם בלוגים המבוססים על וידאו. במסגרת הפרקים מבוצעים אתגרים, מתיחות ואטרקציות.
ביום העצמאות 2019, נערכה במסגרת הסדרה מסיבה עם כוכבי רשת שהוגדרה בתקשורת כ"מסיבה המדוברת והנצפית ביותר בתולדות המדינה".
ביוני 2019 הוציאו חברי הסדרה שיר מחאה על הטרדות מיניות.
נכון לספטמבר 2020 צברה הסדרה כ-45.4 מיליון צפיות ו-247 אלף מנויים בערוץ היוטיוב; באינסטגרם יש לה 58.9 אלף עוקבים.
פרנץ צ'יק
פרנץ "פרקו" צ'יק (בהונגרית: Csik "Ferkó" Ferenc; 12 בדצמבר 1913 – 29 במרץ 1945) היה שחיין הונגרי. אלוף אולימפי (ברלין 1936) ואלוף אירופה (מגדבורג 1934) במשחה היוקרתי ל-100 מטר חופשי. נוסף לכך, היה שותף לשיא העולם במשחה שליחים 4x100 מטר חופשי.
ביוגרפיה
צ'יק נולד בקאפושוואר. הוא התאמן בהדרכתו של יוז'ף ורטשי.
אלוף אירופה
באליפות אירופה בשחייה שנערכה במגדבורג, גרמניה בשנת 1934 זכה צ'יק בשתי מדליות זהב במשחה ל-100 מטר חופשי בתוצאה של 59.7 שניות ובמשחה שליחים 4x200 מטר חופשי בתוצאה של 9:30.2 דקות, לפני גרמניה (9:31.2 דקות) ואיטליה (9:44.1 דקות).
אלוף אולימפי
באולימפיאדת ברלין (1936) זכה צ'יק בשתי מדליות, אחת זהב ואחת ארד. מדליית זהב במשחה היוקרתי ביותר ל-100 מטר חופשי (משחה הגמר הראשון באולימפיאדה) כששחה במסלול הקיצוני בתוצאה של 57.6 שניות, לפני מאסאנורי יוסה (57.9 שניות) ושיגאו אראי (58.0 שניות) שניהם מיפן. במשחה השתתף גם השיאן העולמי פיטר פיק מארצות הברית (56.4 שניות) שקבע בשלב המוקדמות שיא אולימפי חדש (57.6 שניות) וסיים שישי. מדליית ארד במשחה שליחים 4x200 מטר חופשי בתוצאה של 9:12.3 דקות, אחרי יפן שקבעה שיא עולם חדש של (8:51.5 דקות) וארצות הברית (9:03.0 דקות).
בתחרות שחייה שנערכה בבודפשט ביוני 1937 קבע צ'יק ביחד עם חבריו במשחה שליחים 4x100 מטר חופשי שיא עולם חדש של 4:10.2 דקות, חודש וחצי לאחר מכן בתחרות נוספת שנערכה בבודפשט הם שיפרו את השיא והעמידו אותו על 4:06.6 דקות.
ב-20 בנובמבר 1937 קיבל צ'יק את תעודת הדוקטורט שלו ברפואה.
בתחרות שחייה שנערכה בבודפשט ביולי 1938 הוא וחבריו החזירו לעצמם את שיא העולם במשחה שליחים 4x100 מטר בתוצאה של 4:02.0 דקות.
צ'יק היה נשוי ולזוג נולדו שני ילדים בן ובת.
במהלך מלחמת העולם השנייה שירת צ'יק כרופא. ב-29 במרץ 1945 במהלך התקפה אווירית בשופרון הוא נהרג תוך כדי מתן סיוע לפצוע.
צ'יק וצ'אק
תוך כדי ניצחונו של צ'יק באולימפיאדה, בתחרות הקפיצה לגובה ניצחה איבויה צ'אק אתלטית יהודייה, אף היא מהונגריה. האוהדים ההונגרים שלא ידעו את נפשם מרוב שמחה, פרצו בקריאות צ'יק צ'אק, צ'יק צ'אק וכל הקהל הצטרף אליהם. בטעות יש חושבים שזהו מקור הביטוי.
חזית השינוי והרפורמה
חזית השינוי והרפורמה הוא גוש פוליטי לבנוני, בהנהגת הגנרל לשעבר מישל עאון, הפועל כיום בשיתוף עם קואליציית 8 במרץ הפרו-סורית.
בבחירות לפרלמנט הלבנוני ביוני 2009, זכתה החזית ב-30 מושבים לפרלמנט (מתוך 57 סך הכל בקואליציית 8 במרץ).
המפלגות הפוליטיות העיקריות בו הן: הזרם הפטריוטי החופשי של מישל עאון, בריגדת מרדה, הפדרציה המהפכנית הארמנית והמפלגה הדמוקרטית הלבנונית.
לויס וקלארק: הרפתקאותיו החדשות של סופרמן
לויס וקלארק: הרפתקאותיו החדשות של סופרמן (באנגלית: Lois & Clark: The New Adventures of Superman) היא סדרת טלוויזיה אמריקאית המבוססת על חוברות הקומיקס של סופרמן. פרק הבכורה שודר במקור בארצות הברית ברשת ABC ב-12 בספטמבר 1993, בכיכובם של דין קיין כסופרמן / קלארק קנט, טרי האטצ'ר כלויס ליין וג'ון שיאה כלקס לות'ר. אבן היסוד שעליה נבנתה הסדרה היא פילוסופיית הקומיקס של הכותב ג'ון ביירן, ולפיה קלארק קנט הוא אישיות ממשית וסופרמן הוא "האני האחר" שלו. כפי שכותרת התוכנית מרמזת, קיימת התמקדות על מערכת היחסים בין לויס וקלארק במיוחד לאור העובדה שקלארק הוא בעצם גם סופרמן.
בישראל שודרה הסדרה לראשונה בערוץ הילדים ואחר כך בערוץ AXN.
תקציר העלילה
לאורך העונה הראשונה מתמודדים השניים בעיקר עם לקס לות'ר, איש עשיר ובעל כוונות זדוניות שגם מאוהב בלויס ליין. בעונה השנייה לויס וקלארק מתחילים לצאת יחד, כאשר השיא הוא בסוף העונה, כשקלארק מציע ללויס נישואים. לויס עונה בשאלה: "מי שואל, קלארק או סופרמן?" ובכך מובן כי לויס גילתה את זהותו השנייה של קלארק. בעונה השלישית השניים מנסים שוב ושוב להינשא, דבר בעייתי בגלל מספר נבלים המנסים לנקום בזוג ומשבשים את תוכניותיהם. באמצע העונה לויס מאבדת את זכרונה, ובהמלצת הרופא שלה, קלארק לא מספר לה הכל מיד. בהמשך מתברר שהדוקטור הטעה את קלארק כדי לצאת עם לויס בעצמו. העונה הרביעית והאחרונה מציגה את הזוג הנשוי והמאושר, הפרק האחרון ששודר ב-14 ביוני 1997 מפתיע כאשר בביתם של הזוג נמצא תינוק מסתורי בעריסה.
ליגת הצדק
ליגת הצדק (באנגלית: Justice League) היא קבוצת גיבורי-על בדיונית, שמופיעה בחוברות קומיקס ביקום DC קומיקס. הקבוצה נוצרה בידי הכותב גרדנר פוקס במהלך תור הכסף של הקומיקס כגרסה מחודשת של חברת הצדק של אמריקה מתור הזהב של הקומיקס.
חברי הקבוצה המקורית כללו את הדמויות המובילות של החברה סופרמן, באטמן, וונדר וומן, פלאש (בארי אלן), גרין לנטרן (האל ג'ורדן), אקוומן והצייד ממאדים. רשימת החברים בקבוצה השתנתה במרוצת השנים, וכללה גיבורי-על רבים מיקום DC כמו גרין לנטרן (ג'ון סטוארט), פלאש (וולי וסט), החץ הירוק, הקנרית השחורה, קפטן מארוול/שהאזאם, סייבורג, הוקמן, הוקגירל וזטאנה. באתחול המחודש שלאחר אירועי פלאשפוינט מנובמבר 2011, סייבורג החליף את הצייד ממאדים בתור אחד מהחברים המייסדים של הקבוצה.
הקבוצה קיבלה סדרת סולו משלה, כרך ראשון בשם Justice League of America שהחל בנובמבר 1960. באתחול המחודש משנת 2011 החלה הרצת הכרך השני, והתחייה מחדש של שנת 2016 הביאה להרצת הכרך השלישי. מאז הצגתה, הקבוצה הופיעה במגוון מדיות אחרות כמו סרטי קולנוע, סדרות טלוויזיה ומשחקי מחשב.
סיפורי מקור שונים
סיפור המקור של הקבוצה, כפי שהוצג בחוברת Justice League of America #9 משנת 1962, תיאר פלישה של לוחמים חייזרים שנלחמו ביניהם על כיבוש כדור הארץ כדי לקבוע מי יהפוך לשליט חדש על עולם ביתם. התקפת החייזרים משכה את תשומת ליבם של אקוומן, באטמן, פלאש (בארי אלן), גרין לנטרן (האל ג'ורדן), הצייד ממאדים, סופרמן ו-וונדר וומן. בשעה שהגיבורים הביסו את החייזרים בקרבות יחיד, הם נפלו קורבן לטרפו של אחד שהתעלה מעל כולם. במהרה הבינו הגיבורים שעליהם להתאחד כדי להביס את התוקף. למשך השנים הבאות, הגיבורים ייחסו להרפתקה זו בתור האירוע המכונן שגרם להם לאחד משאבים בזמן שהם נאלצו להתמודד מול איומים שונים.
כשחבורת הגיבורים אישרו רשמית את ההסכם ביניהם, הם לא פרסמו אותו בפומבי כדי לא לעורר היסטריה המונית מפני חייזרים. גרין לנטרן השתתף בהרפתקה זו בזהותו האזרחית כהאל ג'ורדן, וזאת מאחר שעדיין לא הפך לגיבור בתחפושת. מפני שהגיבורים לא גילו את זהותם אחד לשני, הם לא היו מודעים לעובדה שגרין לנטרן והאל ג'ורדן היו אותו אדם כשהופיע בזמן הרפתקתם המשותפת. מרבית התיעודים המאוחרים בקומיקס לא הזכירו את הרפתקה זו, אלא רק בסדרת האנימציה "ליגת הצדק".
החוברת Secret Origins Vol.2 #32 מנובמבר 1988 עדכנה את סיפור המקור של הליגה בהמשכיות שלאחר המשבר בעולמות האינסופיים. בשכתוב זה, הקנרית השחורה התווספה כחברה מייסדת של הליגה בהיעדרותם של סופרמן, באטמן ו-וונדר וומן. המיני סדרה JLA: Year One מאת הכותב מארק וייד הוסיפה להרחיב על סיפור מקור זה.
בזמן שעת אפס: משבר בזמן, גיבור-על מסתורי בשם טריומף (ניצחון) הופיע והתגלה כי הוא היה חבר מייסד של הליגה והמנהיג שלה. במהלך המשימה הראשונה שלהם, טריומף הציל לכאורה את העולם אך שוגר ללימבו בין-ממדי שהשפיע על זרם הזמן ומחק את זכרונותיהם אודותיו.
עם שכתוב ההיסטוריה של יקום DC בעקבות אירועי פלאשפוינט, סיפור מקור חדש לליגת הצדק הופיע בחוברת הראשונה של ה-52 החדשים (אוקטובר 2011). חוברת זו תיארה את פגישתם של באטמן והאל ג'ורדן לראשונה בזמן שנלחמו בפראדמון בגות'אם סיטי. הם מגלים שמדובר בחייזר ומבקשים את עצתו של סופרמן במטרופוליס, אך הוא מתקיף אותם. לאחר קרב קצר שבמהלכו מגיע הפלאש ובאטמן משכנע את סופרמן שכולם נמצאים באותו צד, הם עוברים לבניין נטוש כדי לנתח קופסה חייזרית מסתורית, כשלפתע היא מופעלת ומושכת אליה פראדמונים. הם מקבלים עזרה מידי וונדר וומן ואקוומן, וכאשר הפעלת הקופסה מביאה להגעתו האולטימטיבית של דארקסייד לכדור הארץ, הגיבורים מתלכדים יחדיו יחד עם סייבורג כדי להביסו. הציבור מתחיל להתלהב מנוכחותם של הגיבורים, וכותב אלמוני קורא לחבורה בשם "ליגת הצדק", וזאת בעקבות הצעתו של הפלאש לקרוא לה "שבעת העל".
תור הזהב
העורך ג'וליוס שוורץ מחברת DC קומיקס (שנקראה באותה תקופה National Periodical Publications) הציג מחדש בשנות ה-50 כמה מגיבורי תור הזהב של הקומיקס. כך למשל, הפלאש ג'יי גאריק הפך לבארי אלן והגרין לנטרן אלן סקוט הפך להאל ג'ורדן. החייאה מחודשת זו זכתה להצלחה, ושוורץ ביקש מהכותב גרדנר פוקס להציג מחדש את חברת הצדק של אמריקה. שוורץ הושפע מהפופולריות ההולכת וגדלה של הנשיונל ליג והאמריקן ליג בענף הבייסבול, והחליט להחליף את שם הקבוצה מחברת הצדק של אמריקה לליגת הצדק של אמריקה.
הקבוצה הופיעה לראשונה בחוברת The Brave and the Bold #28 ממרץ 1960, ולאחר מכן הופיעה בסדרת סולו משלה שהפכה עד מהרה לאחת מהסדרות הנמכרות ביותר של החברה באותה תקופה. פוקס והאמן מייק סקובסקי היו הצוות היצירתי של סדרת החוברות למשך שמונה השנים הראשונות, כשסקובסקי עזב לאחר חוברת מספר 63 (יוני 1968) ופוקס לאחר חוברת מספר 65 (ספטמבר 1968). לאחר עזיבתם, שוורץ הפך לעורך ראשי של סדרת החוברות ופיקח על הרצתן עד לשנת 1979.
תור הכסף והארד
הרכב הליגה כלל שבעה גיבורי-על מרכזיים שהופיעו בפרסומי החברה באותה תקופה - סופרמן, באטמן, וונדר וומן, אקוומן, פלאש, גרין לנטרן והצייד ממאדים. אולם, סופרמן ובאטמן כמעט ולא השתתפו בסיפורים, כך שדמויותיהם לא הופיעו על שערי הכריכה. למשך ארבע השנים הבאות הצטרפו שלוש דמויות נוספות מתור הזהב - החץ הירוק, אטום והוקמן.
נבל-העל דוקטור לייט נלחם לראשונה בקבוצה בחוברת מספר 12 (יוני 1962). חוברות מספר 21–22 הציגו את הקרוסאובר הראשון בין ליגת הצדק לחברת הצדק של אמריקה כמו גם לשימוש הראשון במונח "משבר" המתאר קרוסאובר בין דמויות החברה. הקרוסאובר הבא יחד עם חברת הצדק בשנה שלאחר מכן הציג ליקום DC את סינדיקט הפשע של אמריקה מארץ-3. כמו כן, הוצעה למטאמורפו חברות בקבוצה אך הוא סירב. לאחר עזיבתם של פוקס וסקובסקי, הכותב דניס אוניל והאמן דיק דילין הצטרפו לצוות היצירתי. דילין שימש כאמן סדרת החוברות החל מחוברת מספר 64 (אוגוסט 1968) ועד מספר 183 (אוקטובר 1980).
שנות הלוויין
מתוך רצון למצוא מפקדה מאובטחת חדשה, ליגת הצדק עברה למפקדת "הלוויין", תחנת חלל המקיפה את כדור הארץ. בתקופה זו הצטרפו לקבוצה מספר גיבורי על כדוגמת האיש המוארך, הטורנדו האדום, הוקגירל, זטאנה, ופיירסטורם. בתקופה זו חזרה גם וונדר וומן.
הכותב לן ויין כתב את חוברות מספר 100–114, בהן הוא ודילין הציגו מחדש את שבעת חיילי הניצחון (102-100) ואת לוחמי החופש (108-107). באביב של שנת 1972, ויין והכותבים ג'רי קונוויי וסטיב אנגלהארט יצרו קרוסאובר בלתי רשמי מסוג מטא-בדיון שהקיף כותרים מחברת DC ומארוול קומיקס. סיפור זה התרחש ביריד ליל כל הקדושים בראטלנד, ורמונט והתחיל בחוברת Amazing Adventures Vol.2 #16, המשיך בחוברת Justice League of America #103 והסתכם בחוברת Thor #207. לדבריו של אנגלהארט, נדמה היה שהרעיון היה רדיקלי לזמנו ושעליהם להיות מחושבים ולספר סיפור עקבי על פני חוברות שעומדות בפני עצמן. בחוברת של ליגת הצדק גם הוצעה חברות לפנטום סטריינג'ר, אך הוא נעלם בטרם ענה להצעה. חוברות מספר 110 ועד 116 (מרץ 1974-מרץ 1975) היו חלק ממהדורה מיוחדת בת מאה עמודים, ונבל-העל ליברה שהוצג בחוברת 111 ישחק בהמשך תפקיד חשוב במהלך המשבר האחרון של שנת 2008.
הכותבים קארי בייטס ואליוט ס. מאגין הוסיפו את עצמם בתור דמויות בסיפור הקרוסאובר בין ליגת הצדק לחברת הצדק בחוברות מספר 123–124 (אוקטובר-נובמבר 1975). וונדר וומן הצטרפה מחדש לקבוצה לאחר קשת סיפור רחבה בת שנתיים, שבה עברה תריסר מבחנים שיקבעו את מידת ראיותה - אנלוגיה למעללי הגבורה שעבר הרקולס - כאשר כל אחד מהם היה תחת פיקוחה של ליגת הצדק. אחרי סיומו של הסיפור בחוברת Wonder Woman #222, שובה לקבוצה התרחש בחוברות מספר 128–129 של ליגת הצדק (מרץ-אפריל 1976).
סטיב אנגלהארט כתב את הסדרה החל מחוברת מספר 139 ועד לחוברת מספר 150, והביא סיפור קרוסאובר נוסף עם מארוול קומיקס עם דמותה של מנטיס בחוברת מספר 142. הכותב הבא בסדרת ליגת הצדק היה ג'רי קונוויי, שגם שיתוף הפעולה שלו עם הסדרה היה ארוך במיוחד - החל מחוברת מספר 151 מפברואר 1978 ועד לחוברת מספר 255 מאוקטובר 1986, למעט מספר חוברות בודדות. ג'וליוס שוורץ, שערך את הסדרה מאז תחילתה, עזב בחוברת מספר 165 (אפריל 1979). הקרוסאובר הבא של ליגת הצדק עם חברת הצדק הביא למותו של מיסטר טריפיק המקורי. אחרי מותו של האמן דיק דילין, האמנים ג'ורג' פרז, דון הק וריץ' באקלר שימשו כמאיירי החוברות, לסירוגין. מהדורת השנה (חוברת מספר 200) יצאה במרץ 1982 ואוירה בידי אמנים רבים, בהם ג'ו קוברט, גיל קיין, בריאן בולאנד וקרמיין אינפנטינו. הפרק באיורו של בולאנד היה להזדמנות הראשונה שלו לשרטט את דמותו של באטמן. פרז עזב את מלאכת האיור בחוברת מספר 200 כדי להתרכז בטיטאנים הצעירים החדשים, אם כי הוא המשיך לתרום לסדרת החוברות של ליגת הצדק לסירוגין עד לחוברת מספר 220 (נובמבר 1983). האיחוד הבא של ליגת הצדק וחברת הצדק נערך בחוברות 207–209 של שנת 1982, עם קרוסאובר לחוברות 14–15 של יחידת אול-סטאר.
דטרויט
הכותב ג'רי קונוויי והמאייר צ'אק פאטון ביקשו לנצל את הפופולריות שצברו חוברות אחרות שלהם, בהן הופיעו קבוצות צעירים בשנות העשרים לחייהם. הם שכתבו מחדש את סדרת ליגת הצדק, כאשר מרבית גיבורי-העל של הקבוצה נכשלו בהדיפת פלישה חייזרית של בני מאדים. אקוומן מפרק את הקבוצה ומצרף אליה רק חברים אשר הקדישו את מלוא זמנם לתפקיד. הקבוצה החדשה כללה את זטאנה, הצייד ממאדים, האיש המוארך, ויקסן, ושלושת המתבגרים סטיל, וייב וג'יפסי. אקוומן עוזב את הקבוצה לאחר כשנה עקב בעיות בחיי הנישואים, ונטל המנהיגות על הקבוצה עובר לצייד ממאדים.
הסיפור האחרון של קבוצת ליגת הצדק המקורית נכתב בידי ג'ון מארק דמתיאס ואויר בידי לוק מקדונל בחוברות מספר 258–261. לפי סיפור זה, וייב וסטיל נרצחים בידי רובוטים שנשלחו על ידי אויב ותיק של ליגת הצדק, פרופסור אייבו, ובהתפטרותם של ויקסן, ג'יפסי והאיש המוארך במהלך המיני סדרה "אגדות" - מה שמוביל להתפרקות הקבוצה.
ליגת הצדק בע"מ
אחרי עזיבתם של גיפן ודמתיאס, חברת DC הפיצה עשרות סדרות ספין אוף. הסדרה בוטלה בשנת 1996 יחד עם סדרות הספין-אוף Justice League Europe ("ליגת הצדק אירופה"), Extreme Justice ("צדק אקסטרים") ו-Justice League Task Force ("כוח תקיפה ליגת הצדק").
JLA, 52
היקף מכירות חלש של סדרות הספין-אוף הביא להחלטה להחיות מחדש את הקבוצה המקורית ו"לפרק" את שאר הקבוצות. ליגת צדק חדשה נוסדה בשנת 1996 במיני סדרה JLA: A Midsummer's Nightmare, שנכתבה על ידי מארק וייד ואוירה על ידי פביאן ניצ'זה, ואיחדה את שבעת החברים המקוריים לראשונה מאז המשבר בעולמות האינסופיים. הרצה מחודשת של הסדרה החלה בשנת 1997 בשם JLA, והיא נכתבה על ידי גראנט מוריסון ואוירה על ידי האוורד פורטר.
מוריסון הציג את הרעיון לפיו ליגת הצדק מסמלת פנתאון של אלים מבחינה אלגורית, כשלכל אחד מחבריו כוח ואישיות שונה. בין יתר הגיבורים הופיעו גם אורקל, סטיל, זוריאל, ביג ברדה, אוריון ואיש הפלסטיק, עם החץ הירוק (קונור הוק), אשת המחר ואזטק כחברים זמניים.
מוריסון שכתב מחדש גם את גלריית הנבלים של הקבוצה בכך שהציג יריבים חזקים חדשים, כשביניהם כלולים ציידי מאדים הלבנים, מלאכים שסר חינם, גלגול מחודש של כנופיית אי-צדק בהנהגת לקס לות'ר, הנבל החדש פרומתאוס, דארקסייד מזמן העתיד וגזע חייזרי שידוע בשם הקולקטיבי "המפתח".
במהלך המשבר האינסופי של שנים 2006-2005, הרצת החוברות הסתיימה בחוברת מספר 125.
ליגת הצדק של אמריקה, הכרך השני
מאחר שחברת DC ביקשה להוציא סדרת ליגת הצדק חדשה בהנהגת האל ג'ורדן, הדמות הוסרה מהקבוצה הראשית והוחלפה בג'ון סטוארט, ופיירסטורם הצטרף אף הוא לחברי ההרכב. לקראת הספירה לאחור לאירועי המשבר האחרון, ליגת הצדק נאלצה ללחום נגד גל הולך וגדל של נבלים שנאספו יחדיו בידי לקס לות'ר ודת'סטרוק במהלך חתונתם של החץ הירוק והקנרית השחורה. בנוסף, גם הטורנדו האדום וגם גיאו-פורס נכתבו מחוץ לדפי הקומיקס. ג'ורדן חזר להרכב הקבוצה בחוברת מספר 19, אך עזב פעם נוספת בחוברת מספר 31. הקבוצה סבלה אבדות כבדות באירועי המשבר האחרון עם מותם של הצייד ממאדים ושל באטמן, ולהתפטרותם של סופרמן ו-וונדר וומן מאחר שלא יכלו להקדיש עוד מזמנם בליגה בשל אירועי ניו-קריפטון ועליית האולימפיים. ג'ורדן התפטר אף הוא ובכך איפשר את חזרתו של סטוארט לקבוצה. הקנרית השחורה נאלצה להכריז על התפרקות הקבוצה, אם כי המשיכה להוביל אותה ברדיפה אחר האשמים ברציחתו של צייד המאדים.
ויקסן נטלה מנהיגות על הקבוצה, ואיש הפלסטיק הצטרף אליה מחדש. הכותב לן ויין כתב סיפור משלים בן שלושה חלקים בחוברות מספר 37-35. ג'יימס רובינסון הוכרז בתור הכותב החדש של הסדרה. הסיפור המשלים של ויין פורסם לבסוף בסופה של המיני-סדרה Justice League: Cry for Justice (ספטמבר 2009-אפריל 2010). בסיפור זה, קבוצתה של ויקסן והקנרית השחורה התעמתה עם קבוצתם של האל ג'ורדן והחץ הירוק על שימושה של זו האחרונה בעינויים כדי להוציא מידע מהנבלים שנשלחו בידי פרומתאוס. גם רוי הרפר וגם סופרגירל מגלים שאחד מגיבוריו של הרפר, קפטן מארוול הבן, הוא למעשה פרומתאוס בתחפושת. הקרב הסופי ביניהם מוביל לאבדות כבדות: הרפר נותר בעל מום, ובתו ליאן וכן עשרות אלפי תושבי סטאר סיטי נהרגו באמצעות מכשיר יום-הדין שהופעל בידי פרומתאוס; ויקסן שברה את רגלה ואיש הפלסטיק איבד את היכולת לשמור על יציבות גופו. כדי להציל ערים נוספות מגורלה של סטאר סיטי, הליגה אולצה לשחרר את פרומתאוס לחופשי. בהמשך, החץ הירוק איתר את פרומתאוס והרג אותו.
חברת DC הודיעה כי סיינט ווקר מחיל הפקחים הכחולים יצטרף לליגת הצדק כחלק מאירועי הקרוסאובר "שלטונו של דומסדיי", אך הדמות לא הפכה לחברה רשמית עקב ביטולו של הכותר.
הרצה זו של ליגת הצדק הסתיימה בחוברת מספר 60 באוקטובר 2011, והייתה לאחד הכותרים הרבים שבוטלו לאחר אירועי "פלאשפוינט. החוברת האחרונה התרחשה כשנה לאחר אירועי קודמתה, ובה באטמן פירק את הקבוצה מאחר שלחבריה היו התחייבויות אישיות משלהם. הסיפור האחרון גולל את הפעילות של הליגה במהלך השנה האחרונה לפעילותה, וקשתות סיפור נוספות שהיו בשלבי תכנון בוטלו עקב המעבר להמשכיות ה-52 החדשים.
ה-52 החדשים
לראשונה בתולדות DC קומיקס, כל כותרי החברה בוטלו והורצו מחדש תחת חותם "ה-52 החדשים" עם סיומה של המיני-סדרה "פלאשפוינט". החוברות החלו מחדש במיספור מחודש ואתחלו את המשכיות יקום DC. כותר Justice League of America הושק מחדש בשם Justice League בכתיבתו של ג'ף ג'ונס ובאיורו של ג'ים לי, והיה לראשון מבין כותרים חדשים שיצאו באותו יום בו פורסמה החוברת האחרונה של פלאשפוינט. הסיפור הראשון - שהתפרש על פני שש חוברות - התרחש כחמש שנים בזמן העבר וגולל מחדש את מקורה של הקבוצה, ובחוברת השביעית קפץ לזמן ההווה. ג'ים לי עזב את מלאכת האיור לאחר 12 חוברות, והחליפו אותו אייבן רייז וג'ייסון פאבוק.
הרכב הקבוצה הראשוני כלל את סופרמן, באטמן, וונדר וומן, גרין לנטרן (האל ג'ורדן), פלאש (בארי אלן), אקוומן וסייבורג, בזמן שאטום (רונדה פינאדה), פיירסטורם (רוני ריימונד) ואשת האלמנטלים הצטרפו כחברים נוספים.
בנוסף לסדרה חדשה זו, שני כותרים חדשים של ליגת הצדק החלו בהרצה - הראשון הוא כרך חדש של "ליגת הצדק בע"מ" בכתיבתו של דן ג'ורגנס ובאיורו של ארון לופרסטי, אשר בין חברי ההרכב נמנו באטמן, בוסטר גולד, גרין לנטרן (גאי גרדנר), ויקסן, רוקט רד (גבריל איבנוביץ'), אש, קרח, גודייבה ופנג שיפו, אחד מחברי עשרת הגדולים, שחבריה מבוססים על אגדות סיניות; השני הוא קבוצת ליגת הצדק האפל, בכתיבתו של פיטר מיליגן ובאיורו של מיקל יאנין, כאשר בין חברי ההרכב נמנו ג'ון קונסטנטין, זטאנה, דדמן, שייד, האיש המשתנה, מאדאם קסנדו ודמות חדשה בשם מיינדוורפ. במאי 2012, חברת DC הודיעה על ביטולו של כותר "ליגת הצדק בע"מ" לאחר 12 גליונות ומהדורה שנתית אחת.
ביטולו של הכותר "ליגת הצדק בע"מ" הוביל להרצתו של כרך שלישי חדש ל"ליגת הצדק של אמריקה". הליגה החדשה נפרדת לגמרי מהקבוצה הראשית, בהקמתה של אמנדה וולר ובהרכב הכולל את החץ הירוק, הצייד ממאדים, הוקמן, קאטוומן, הגרין לנטרן החדש סיימון באז, קטאנה, וייב, אטום (רונדה פינאדה), סטארגירל וסטיב טרבור. כל חבר בקבוצה זו מקביל לחבר מייסד של הליגה הראשית, כאשר קאטוומן והחץ הירוק מקבילים לבאטמן.
ליגת הצדק, ליגת הצדק של אמריקה וליגת הצדק האפל נקלעים לסכסוך בקשת הסיפור "ליגת הצדק: מלחמת השילוש" מיולי 2013, ושהאזאם מצטרף לליגת הצדק. האחרונה לשאת בנטל הדמות אטום, רונדה פינאדה, מתבררת כמרגלת עבור סינדיקט הפשע של אמריקה מארץ-3, וכאשר סינדיקט הפשע מביס את ליגת הצדק מתחיל סיפור הקרוסאובר "רוע נצחי" (ספטמבר 2013-מאי 2014). בעקבות תרומתם בהבסתו של סינדיקט הפשע, לקס לות'ר וקפטן קור מצטרפים לליגת הצדק. אשה צעירה בשם ג'סיקה קרוז מצטרפת לקבוצה לאחר שהיא מקושרת לכוחותיו של טבעת-כוח, חבר סינדיקט הפשע ומקבילו המרושע של גרין לנטרן. כתוצאה מכך, היא מקבלת את כוחותיו.
באוגוסט 2013 נודע כי סדרת החוברות Justice League of America תשנה את שמה ל-Justice League Canada לאחר אירועי "רוע נצחי", וזאת כאשר הקבוצה עוברת לקנדה. אולם, הסדרה נקראה לבסוף Justice League United ("ליגת הצדק המאוחדת") בינואר 2014. בין חברי הקבוצה נמנו איש החיה, הצייד ממאדים, החץ הירוק, הוקמן, סטארגירל, סופרגירל, אדם סטריינג' ואשתו אלאנה, וגיבור-על מתבגר מקנדה בשם אקווינוקס. הרפתקאות הקבוצה היו לרוב מחוץ לגבולות כדור הארץ.
באפריל 2015, חברת DC החלה את קשת הסיפור "ליגת הצדק: מלחמת דארקסייד" - החלק האחרון בהרצה בת חמש השנים של ג'ף ג'ונס לקבוצת ליגת הצדק הראשית. האירוע כלל עשר חוברות של הסדרה הראשית, שש מהדורות מוגבלות וחוברת ספיישל. קשת הסיפור לקחה מספר אלמנטים מהרצתו של ג'ונס וענתה על שאלות לא פתורות מאז תחילת ההרצה.
ביוני 2015, חברת DC פרסמה כרך רביעי של ליגת הצדק בכתיבתו ובאיורו של בריאן היץ'. הרצה זו הייתה קצרה יחסית ונמשכה כעשר חוברות בלבד. חברי הקבוצה היו אותם חברים מהקבוצה הראשית, ועלילת החוברות עקבה אחרי מלחמתם באל הקריפטוני ראו.
תחייה מחדש
בפברואר 2016, חברת DC הכריזה על התחלת אירועי "DC: תחייה מחדש" בדומה לאירוע "ה-52 החדשים". במרץ, החברה הודיעה על ליין כותרי קומיקס חדשים, כשביניהם סדרת "ליגת הצדק" חדשה שתחל ביוני 2016 בכתיבתו של היץ' ובאיורם של טוני דניאל ופרננדו פסרין. הרכב הקבוצה כולל את סופרמן (גרסה לפני פלאשפוינט), באטמן, וונדר וומן, פלאש (בארי אלן), אקוומן, סייבורג, שניים מחברי הגרין לנטרן (ג'סיקה קרוז וסיימון באז) ומירה.
כחלק מהגל השני של ההרצה החדשה, כרך חדש ל"ליגת הצדק של אמריקה" פורסם בפברואר 2017. חברי הקבוצה כללו את אטום (ריאן צ'וי), ויקסן, הקרן וקילר פרוסט. באוקטובר נודע כי באטמן, הקנרית השחורה ולובו יצטרפו לקבוצה, וכי לבאטמן תהיה חברות משותפת בשתי הקבוצות. הסדרה הסתיימה לאחר 29 חוברות באפריל 2018.
במהלך אירועי הסיפור "ליגת הצדק נגד יחידת המתאבדים", מקסוול לורד משתמש בלב האופל ומדביק את חברי הקבוצה. כדי להביס אותו ואת החברים הנגועים, באטמן מגייס באופן זמני חברי מיחידת המתאבדים - דדשוט, הארלי קווין, קילר קרוק, קפטן בומרנג, קילר פרוסט ולובו. כתוצאה מהמשבר, באטמן מחליט להרכיב מחדש את ליגת הצדק. בחוברת מספר 24, מירה מצטרפת לקבוצה, אך עוזבת בחוברת מספר 34.
באירועי "לילות אפלים: מתכת" (יוני 2017-מרץ 2018) של הכותב סקוט סניידר, הרכב הקבוצה חוזר למתכונתו הזהה ל-52 החדשים. בסיפור זה, הליגה נלחמת נגד האבירים האפלים (גרסאות מרושעות של באטמן מיקומים מקבילים) בעזרתם של מיסטר טריפיק, הוקגירל ודוקטור פיית.
יקום DC
בנוסף, שני כותרים חדשים נמצאים בפיתוח - כרך שני לסדרת ליגת הצדק האפל בהנהגת וונדר וומן, וסדרה חדשה בשם Justice League Odyssey, אשר תכלול את סייבורג, סטארפייר, גרין לנטרן (ג'סיקה קרוז), עזראל ודארקסייד.
מנזר אנטוניוס הקדוש (מרוני)
מנזר אנטוניוס הקדוש הוא מנזר מרוני השוכן ברחוב דולפין 22 שבשכונת עג'מי ביפו. המנזר והכנסייה שבו הוקמו בשנת 1904 על ידי סוחר מרוני אמיד, לאחר שהמרונים עזבו את העיר העתיקה של יפו, והכנסייה ומבני הדת האחרים שהיו ברשותם שם נהרסו.
הכניסה לכנסייה פונה לכיוון מזרח ומעליה קבועים שלושה חלונות מוארכים וחלון עגול נוסף. המבנה צבוע בלבן ומשובצות בו לבנים חומות עשויות כורכר. מעל לכניסה מתנשא מגדל פעמונים בן שתי קומות, שבראשו צלב. מימין למבנה שוכן מוסך המשמש כחדר הארחה. במקום שני נזירים הדואגים גם לאחזקת הארכיון שבו.
ברוס טים
ברוס טים (באנגלית: Bruce Timm; נולד ב-8 בפברואר 1961) הוא אנימטור, מפיק ואמן קומיקס אמריקאי. הוא ידוע בעיקר בזכות סדרות האנימציה של האחים וורנר על גיבורי העל של DC קומיקס, ביניהן באטמן - הסדרה המצוירת וליגת הצדק (סדרה מצוירת).
אנימציה
התחלת הקריירה של טים הייתה מגוונת: הוא התחיל בחברת Filmation, כשעבד על הסדרות Blackstar, פלאש גורדון ו-The Lone Ranger. הוא עבד עבור חברות נוספות, בהן Don Bluth Productions, וניסה אף להתקבל לעבודה במארוול קומיקס וDC קומיקס, אך ללא הצלחה. ב-1989 הצטרף טים לחטיבת האנימציה של האחים וורנר.
אצל האחים וורנר, עבד טים בהתחלה על עלילות טייני טון. ברם, עבודתו הידועה ביותר, שבזכותה זכה לפרסום, הן סדרות האנימציה המבוססות על גיבורי העל של DC קומיקס. טים היה אחד מהיוצרים והמפיקים של באטמן - הסדרה המצוירת, שעלתה לשידור ב-1992 והפכה להצלחה אדירה הן בקרב המבקרים והן בקרב המעריצים. משם המשיך להפקת סופרמן: סדרת האנימציה (עלתה לשידור ב-1996), סדרת ההמשך "ההרפתקאות החדשות של באטמן" (1997) ובאטמן: הדור הבא (1999), הסרט באטמן הדור הבא שובו של הג'וקר וסדרת הטלוויזיה ליגת הצדק (2001) שהמשיכה לעונות 3 ו-4 תחת השם ליגת הצדק ללא גבולות. טים הוא גם המפיק של הסדרה המצוירת הטיטאנים.
קומיקס
ב-1994, זכו ברוס טים ופול דיני בפרס אייזנר עבור הסיפור הטוב ביותר על היצירה Batman Adventures: Mad Love. הוא זכה באותו פרס גם בשנה שאחריה עבור Batman Adventures Holiday Special.
טים הוא גם אחד מהיוצרים של הדמות הארלי קווין, המבוססת על עיצובו של פול דיני.
אד אוניל
אדוארד "אד" אוניל (באנגלית: Edward O'Neill; נולד ב-12 באפריל 1946) הוא שחקן אמריקני. הוא ידוע בעיקר בזכות גילום דמותו של אל באנדי בסדרה "נשואים פלוס", ושל ג'יי פריצ'ט בסדרה "משפחה מודרנית".
ביוגרפיה
אוניל שיחק בסרטים ובסדרות טלוויזיה שונות, ולוהק בדרך כלל לתפקיד של שוטר. בין היתר השתתף בסרט "אספן העצמות" (1999, בכיכוב דנזל וושינגטון ואנג'לינה ג'ולי), בסרט "ענקים קטנים" ובשני סרטי "עולמו של ויין" (1992 ו-1993, בכיכוב מייק מאיירס), אך התפרסם בעיקר בתפקיד אל באנדי, אב המשפחה בקומדיה "נשואים פלוס", ששודרה מאפריל 1987 עד אפריל 1997 ברשת FOX. אף על פי שהסדרה הייתה התוכנית המצליחה ביותר של רשת FOX באותה עת, הרשת סירבה להשקיע בפרק סיום מיוחד. ההחלטה הזאת עוררה כעס רב אצל אוניל, ובעקבותיה הוא סירב בתוקף להשתתף בשידורים מיוחדים (ספיישלים) של הרשת. בנוסף, אוניל דיבב מספר סרטי אנימציה מצליחים כמו "מוצאים את דורי" ו"ראלף ההורס".
בשנת 1990 שיחק בקומדיה "בגידה נעימה".
ב-2005 שיחק אוניל בסדרה "הבית הלבן" (רשת NBC), בתפקיד אריק בייקר, מושל מדינת פנסילבניה המועמד לתפקיד סגן הנשיא.
בשנים 2009–2020 כיכב בסדרה הקומית "משפחה מודרנית".
בשנת 2017 שיחק בתפקיד קטן בסרטה של ג'ניפר מוריסון "כלבי השמש". בשנת 2020 שיחק בסרט הדרמה-קומי "המשמרת האחרונה".
באוגוסט 2011 זכה לקבל כוכב בשדרת הכוכבים של הוליווד.
בוץ' ויג
בריאן דייוויד "בוץ'" ויג (באנגלית: Bryan David "Butch" Vig נולד ב-2 באוגוסט 1955 בוויסקונסין, ארצות הברית) הוא מוזיקאי אמריקני. ויג הוא המתופף של להקת Garbage ומפיק שזכור בעיקר בשל אלבום היהלום Nevermind של להקת נירוונה.
אד אוניל
ביוגרפיה
אוניל הוא בעל חגורה שחורה באמנות הלחימה ג'ו ג'יטסו ברזילאי.
בוץ' ויג
ב-2012 נבחר ויג למקום התשיעי ברשימת 50 המפיקים הטובים ביותר אי פעם במגזין NME.
ויג עבד במהלך שנות השמונים עם להקות שוליים לרוב בחברות קטנות, באמצעות אולפן הקלטות עצמאי שניהל. ב-1990 נירוונה חתמה על חוזה הקלטות עם Geffen records. ב-1991 קיבל לידיו את פרויקט הפקת האלבום השני של נירוונה, Nevermind. נירוונה נחשבה באותה תקופה ללהקת שוליים מסיאטל. החלטותיו של ויג באולפן, כמו הכפלת קולו של קורט קוביין למרות התנגדותו והקלטת שירים בני טייק אחד או שניים כפשוטם לאלבום, נחשבות כבעלות משקל משמעותי בהפיכת האלבום לציון דרך היסטורי.
גאולוג
גאולוג הוא אדם אשר עוסק בחקר מבנה כדור הארץ ותכונותיו, אדם המתמחה בגאולוגיה - אחד ממדעי הטבע, ענף בתחום מדעי כדור הארץ.
הגאולוג חוקר את כדור הארץ המוצק: תכונותיו, תהליך וזמן היווצרותו, מרכיביו השונים, התהליכים הדינמיים המתרחשים בו (כגון רעידות אדמה, נדידת היבשות ותצורות נוף) ואוצרות הטבע הטמונים בו. הגאולוג חוקר באמצעות קרקעות, סלעים, מינרלים ומאובנים את התפתחות כדור הארץ, התהליכים השותפים ליצירתו ולשינויים המתרחשים בו, והשפעתם על יצירת הנוף המגוון שאנו רואים.
הגאולוגיה מורכבת מתחומי מחקר רבים ומגוונים המפרקים את כדור הארץ ותכונותיו למרכיבים השונים, מספקים הסברים לתופעות ותצפיות, ושבים ומאחדים את המידע לתמונה שלמה. תחומי המחקר הרבים יוצרים מקצועות גאולוגיים שונים, לדוגמה:
לימודי גאולוגיה בישראל
בישראל ניתן ללמוד גאולוגיה במסגרת אקדמית בשלוש אוניברסיטאות: ביתר האוניברסיטאות משולבים לימודי הגאולוגיה עם לימודי מדעים קרובים: כמו כן מתקיים קורסים בנושאי גאולוגיה במסגרת פעולות ההדרכה של החברה להגנת הטבע ומוסדות להוראת מקצוע מורה דרך.
אוואש
אוואש (באמהרית: አዋሽ) הוא אחד הנהרות הגדולים באתיופיה ואורכו כ-1,200 ק"מ. הנהר נובע דרומית-מערבית לבירה אדיס אבבה וזורם תחילה מזרחה. לאחר מכן פונה בקשת רחבה וזורם לכיוון צפון, ולבסוף הוא פונה לכיוון מזרח ונשפך לשורה של שש ימות ביניהן הוא מחבר. הימה האחרונה היא אגם אַבְּהֶה על גבול ג'יבוטי, כ-100 ק"מ מערבית לחופי האוקיינוס ההודי. אגן ההיקוות של הנהר סגור והוא משתרע על חלקים נרחבים ממדינות אורומיה, אמהרה, סומלי ועפר.
היסטוריה
בני אדם חיו בעמק האוואש משחר היות המין האנושי, ובעמק הנהר המרכזי נמצאו שרידיהם של מספר הומינינים. עמק הנהר התחתון הוא מולדתם המסורתית של העפרים, וחלקו העליון יושב במאה ה-16 על ידי האורומו.
ב-1960 הוקם סכר הידרואלקטרי על נהר האוואש, כ-75 ק"מ מאדיס אבבה וזה יצר אגם מלאכותי בשטח של 180 קמ"ר. חלקו המרכזי של האוואש, ממזרח לאדיס אבבה, הוא הגבול הדרומי של "הפארק הלאומי אוואש" המשתרע מאז שנת 1966 על שטח של 756 קמ"ר. חלקו התחתון הוכרז בשנת 1980 כאתר מורשת עולמית על ידי ארגון אונסק"ו שקבע:
רוברטו אדוארדו ויולה
רוברטו אדוארדו ויולה רדונדו (בספרדית: Roberto Eduardo Viola; 13 באוקטובר 1924 – 30 בספטמבר 1994) היה קצין צבא ארגנטינאי שכיהן זמן קצר כנשיא ארגנטינה בתקופה השלטון צבאי.
ביוגרפיה
במרץ 1981 מונה לנשיא ארגנטינה במקומו של חורחה רפאל וידלה שפוטר על ידי מפקדי הצבא בשל חוסר יכולתו להתמודד עם המשבר בכלכלת המדינה, ואולם בתקופת נשיאותו החריף המשבר והאינפלציה הגיעה באותה שנה לרמה של 131%, כמו כן ערכו של הפסו ארגנטינאי הלך והידרדר ונגד המשטר נערכו הפגנות המוניות בדרישה לבחירות ודמוקרטיה, בדצמבר הודח על ידי הקצין לאופולדו גלטיירי שהתמנה לנשיא, בהודעה רשמית של החונטה נאמר כי ויולה הודח בשל מצבו הבריאותי שהיה לקוי.
ויולה המשיך להיות חבר בחונטה הצבאית השלטת במדינה והיה בין היתר מיוזמי ומתכנני הפלישה הארגנטינאית לפוקלנד, כמו כן היה שותף לדיכוי האלים נגד אזרחים בתקופת שלטונו במה שמכונה "המלחמה המלוכלכת".
לאחר ביטול המשטר הצבאי בארגנטינה בשנת 1983, נמצא ויולה אשם בהפרת זכויות אדם, ונידון ל-17 שנות מאסר, בעת מאסרו התערערה בריאותו ובשנת 1989 זכה יחד עם שאר חברי החונטה הצבאית בחנינה מאת הנשיא קרלוס מנם.
הוא מת בשנת 1994 בביתו.
ישראל אריה ספיר
הרב ישראל אריה ספיר (ה'תר"נ, 1890 - ל' באב ה'תשכ"א, 12 באוגוסט 1961) היה מרבני פתח תקווה ואב"ד בבית הדין הרבני האזורי בעיר.
תולדותיו
נולד ברוסיה לרב יעקב משה ספיר, שכיהן כרבה של סראטוב, ולאמו לאה. למד בישיבת וולוז'ין, וכונה בפי חבריו "לייב'ל מתמיד". הוסמך לרבנות על ידי ראש הישיבה הרב רפאל שפירא. במשך מספר שנים שהה בראדין, במחיצת החפץ חיים והיה ממקורביו.
כיהן כרב בעיר ליבוי שבלטביה. בשנת תרע"ז (1917) עלה לבדו לארץ ישראל. במשך שנה למד בישיבת מאה שערים. ראש הישיבה המליץ לרב זרח ברוורמן ולרבה של פתח תקווה הרב ישראל אבא ציטרון להציע לרב ספיר לכהן כרב בפתח תקווה. הוא נעתר להצעה, ואז גם העלה לארץ את רעייתו וארבעת ילדיהם.
באמצע שנות ה-20 העלה בסיועו של הרב אברהם יצחק הכהן קוק את הוריו לארץ ישראל. הוא פינה את משרתו הרבנית בפ"ת לטובת אביו, שכיהן בה עד פטירתו, בשנת תרצ"ד (1934). באותן שנים שאביו כיהן ברבנות בפ"ת נסע הרב ספיר לארצות הברית כשד"ר של ישיבת ראדין. לאחר פטירת אביו שב לכהן כחבר הרבנות הראשית לפתח תקווה והמחוז, עד פטירתו בשנת תשכ"א. עם הקמת בית הדין הרבני האזורי בעיר החל לכהן גם כדיין ולאחר מכן כאב"ד, כשלצידו כיהנו כדיינים הרבנים יצחק מאיר בן מנחם, עובדיה הדאיה, עובדיה יוסף, צבי ברוידא שמעון יוז'וק וישעיהו משורר.
נפטר בירושלים בליל שבת ל' באב (ראש חודש אלול) תשכ"א, ונקבר בבית הקברות סגולה בפתח תקווה. ארבעה ימים לאחר מכן נפטרה רעייתו חנה, ונקברה לצדו. בשנת תשנ"ז (1997) הנציחה עיריית פתח תקווה את זכרו בקריאת הסימטה הסמוכה לביתו "משעול הרב ספיר". בסמוך למקום מושבו בכותל המזרח בבית הכנסת הגדול "בית יעקב" בפתח תקווה הוצבה מצבת זיכרון ובה נכתבו תולדותיו בקצרה.
שמיניות באוויר
שמיניות באוויר הייתה תוכנית טלוויזיה ששודרה בערוץ הראשון בין 11 בנובמבר 1981 ל-1988. היא שודרה אחת לשבוע בשעות אחר הצהריים בימי רביעי, כתוכנית מגזין לבני נוער, בהנחייתו של דליק ווליניץ, והיו בה גם פינות בהנחייתם של שירה גרא, אייל גפן וצמד הקוסמים צ'יקו ודיקו. אחד מסמליה היה כלבו של ווליניץ, טוליפ, כלב מעורב מסוג רועה גרמני-קולי ששהה לצדו באולפן במהלך השידורים. ב-1986 הוחלף טוליפ עקב גילו המתקדם בכלב אחר, טנגו, שהוצג כ"בנו". ווליניץ העיד כי נוכחותו של הכלב לצדו הרגיעה את בני הנוער והילדים שהתארחו באולפן, וסייעה להם להיפתח בפניו בראיונות.
לאחר ירידתה של התוכנית ב-1988, הוחל בשידור מגזין הנוער "תוססס".
ביולי 2016 פורסם, כי התוכנית תחזור לשידור למספר תוכניות ספיישל בערוץ הראשון במהלך 2016, במסגרת אירועי הפרידה מרשות השידור.
תורתו של סה-מה
תורתו של סה-מה (בסינית מסורתית: 司馬法; בסינית מפושטת: 司马法; בפין-יין: Sīmǎ Fǎ, סְה-מָה פָה) הוא טקסט הדן בחוקים, תקנות, מדיניות ממשלתית, ארגון צבאי, אדמיניסטרציה צבאית, משמעת, ערכי בסיס, טקטיקה ואסטרטגיה. היצירה נחשבת אחת משבע הקלאסיקות הצבאיות של סין העתיקה. היא פותחה במדינת צ'י בסביבות אמצע המאה ה4 לפנה"ס, בתקופת המדינות הלוחמות.
כללי
בשושלת האן המזרחית, "תורתו של סה-מה" סווגה כיצירה המתארת טקסים והליכות, בעיקר משום שהיא דנה בשיטות ארגון, אדמיניסטרציה ומשמעת בצורה הרבה יותר עמוקה מאשר באסטרטגיה או טקטיקה בשדה הקרב. "תורתו של סה מה" עוסקת בדרך כלל בנושאים הנוגעים להתנעה וניהול של מערכות צבאיות, ונדיר למצוא בה דיונים ישירים בפקודות שדה הקרב. הדיונים המוגבלים באסטרטגיה וטקטיקה שכן מופיעים ביצירה הם כלליים, כוללניים, ודומים לאלו המופיעים בקלאסיקות הצבאיות האחרות. הטקסט מדגיש הפרדה טקסית בין העולם הצבאי (武) לאזרחי (文), ומציין כי הם משלימים זה את זה, כפי שממחיש המשפט "אזרחי וצבאי הרי הם שמאל וימין" מן הפרק השני "הצדק של בן השמיים".
הצדקה של מלחמה
תורתו של סה-מה מקדמת השקפה על פיה לחימה היא עניין הכרחי לקיומה של מדינה, בהיותה האמצעי העיקרי להעניש רשע ולהציל את הנדכאים, ומאחר שניצול מצפוני שלה הוא היסוד לכוח פוליטי. לטענת סה-מה, יש לשמור על האיזון בין מלחמה ושלום לשם שגשוגה של המדינה, ומדינות שמזניחות את הצבא יאבדו באותה מהירות כמו מדינות שנחפזות מדי ללחימה. הספר מקדם גם את ההשקפה כי מלחמה היא כורח מצער של שלום.
היצירה מדגישה שתפקידים אזרחיים וצבאיים צריכים להיות נפרדים בשל ערכיהם המנוגדים. התרבות האזרחית מוצגת כמרוחקת ורפה, עם הערכה לנימוסין וגמילת חסד, בעוד התרבות הצבאית מוצגת כחמורה, נוקשה ואקטיבית, עם הערכה לסדר ומשמעת. היצירה מדגישה שהמוסר (德) של האנשים יתמעט גם במקרה בו אזרחים ינהגו בצורה שראויה לחיילים, וגם אם חיילים ינהגו בצורה ראויה לאזרחים. על המלך לנהוג בצורה שונה בשני העולמות הללו, ולפתח ציפיות שונות מאזרחים ומחיילים. לדוגמה: בעוד המשמעת משמשת לתירבות החיילים, הרי שתירבות האזרחים נעשה באמצעות חינוך וקידום תרבות אזורית.
תורתו של סה-מה מדגישה כי הצידוק היחיד ללחימה הוא סיוע לפשוטי העם. מאחר שלחימה צריכה להביא תועלת לאנשי כל המדינות המעורבות בסכסוך, על אומות להימנע מפעולות שיפגעו באנשי מדינת האויב, ונאסר באיסור מוחלט לבצע פעולות שיגרמו לדחיה בקרב אוכלוסיות נתינים. תורתו של סה-מה מעודדת מפקדים להשתתף בטקסים רשמיים של הטחת אשמה טרם יציאה למערכה, מאחר שלשיטתו ההצדקה היחידה ללחימה היא מיגור שלטון מרושע. מאותה סיבה חיוני כי החיילים יבינו את טבעה המוסרי של משימתם. מדיניות שכזו תגביר מוטיבציה ותחליש את התנגדות האויב.
חשיבות המשמעת
היצירה דנה בפירוט בטבע המשמעת הצבאית, ופרסים ועונשים לדידה הם הכרחיים לעיצוב פעולות הצבא. פרסים נדרשים להיות ראויים ועקביים על מנת למקסם את האפקטיביות שלהם, זאת מאחר שאנשים ראויים עלולים להפוך למלאי חשיבות עצמית ולהפריע ליושרת הצבא אם הפרסים מוגזמים או בלתי צפויים. גם עונשים יש לשקול בקפידה. כאשר הצבא חווה כישלון, על המפקד לעודד את כולם לקבל את האחריות, כולל הוא עצמו. אם הוא נותן יחס מיוחד לקצין כלשהו, החיילים עלולים להסיק שאותו קצין לבדו נושא באחריות, ולהימנע מהפקת לקחים.
אותנטיות
אין הסכמה לגבי הכותב של "תורתו של סה-מה". סה-מה צ'יין והיסטוריונים מודרניים טוענים כי סביר להניח שהיצירה הורכבה ממגוון חיבורים צבאיים שהיו נפוצים במדינת צ'י במאה הרביעית לפנה"ס, באמצע תקופת המדינות הלוחמות. במידה ותורתו של סה-מה אכן הורכבה מכתבים צבאיים שקדמו לה, לא ניתן לאתר בבירור את מקורם של הטקסטים המרכיבים אותה.
כיום, מאחר ששרדו רק חמישה מתוך 155 הפרקים עליהם דווח בימי שושלת האן, כל המהדורות של "תורתו של סה-מה" הן למעשה מקטע מתוך היצירה המלאה. הספר הועבר כמות שהוא לפחות מאז שושלת טאנג, אולם מספרם הדל של הפרקים גרם למלומדים, במיוחד אלו של תקופת שושלת צ'ינג, לתקוף את הספר כמזויף. ואולם כיום רוב החוקרים רואים בטקסט אותנטי.
סְה-מָה זָ'אנְג'וּ'
היצירה לעיתים נקראת גם "תורתו של סְה-מָה זָ'אנְג'וּ'", בהתבסס על סה-מה צ'יין. סה-מה צ'יין תיאר את היצירה כמי שלרוב מיוחסת למצביא סְה-מָה זָ'אנְג'וּ' ממדינת צ'י של המאה הרביעית לפנה"ס. סה-מה צ'יין מספר כי לאחר מותו של סְה-מָה זָ'אנְג'וּ', איגד המלך וֵיי מצִ'י (שלט בשנים 356-320 לפנה"ס) את כל הכתבים הצבאיים המפורסמים שהיו נפוצים אז בצ'י. רובם היו כתביו של סְה-מָה זָ'אנְג'וּ', וכך נקרא הספר בכללותו "תורתו של סה-מה".
מחברים אחרים מצ'י
חוקרים בני ימינו תומכים בתאוריה אחרת, על פיה גרעין היצירה מורכב מכתבים מתקופת שלטונו של הדוכס חְווָאן מצִ'י (שלט בשנים 685-643 לפנה"ס). כתבים אשר הדריכו בהצלחה את הדוכס במאמציו להפוך להגמון. על פי הדיווחים, מאה שנים לאחר מכן הדוכס גִ'ינְג מצִ'י (שלט בשנים 547-490 לפנה"ס) השתמש ביצירות הללו בניסיונו המוצלח להשתלט שוב על שטח שנלקח על ידי מדינת צ'ין ולהכניע מספר ברונים מקומיים אחרים.
ייתכן שטקסטים של מחברים היסטוריים נוספים, המוכרים מקלאסיקות צבאיות אחרות, מצאו את דרכם אל "תורתו של סה-מה". ישנם מלומדים המשערים כי לכתביו של סוּן בִּין (מחבר "אמנות המלחמה של סון בין") הייתה תרומה ביצירת "תורתו של סה-מה", מאחר שסוּן בִּין היה קרוב משפחה של סְה-מָה זָ'אנְג'וּ', ואף שימש יועץ צבאי במדינת צִ'י במאה הרביעית לפנה"ס, זמן הפרסום המשוערך של "תורתו של סה-מה". ישנם גם מלומדים שמאמינים כי כתביו של ג'יאנג דזה יה (מחבר "שש התחבולות") שימשו ב"תורתו של סה-מה", וזאת מאחר שהיצירה מקושרת עם מדינת צ'י, וג'יאנג דזה יה קיבל את תואר דוכס צ'י מעט לפני מותו. ואולם מקורותיה של היצירה עודם אפופי מסתורין ולא ניתן להוכיח את הטענות או להפריכן.
אנדרטת פרנקלין דלאנו רוזוולט
אנדרטת פרנקלין דלאנו רוזוולט (באנגלית: Franklin Delano Roosevelt Memorial) ממוקמת בקרבת טיילת עץ הדובדבן, באגן הגאות בקרבת המול של וושינגטון. האנדרטה הוקמה לזכר נשיא ארצות הברית פרנקלין דלאנו רוזוולט והיא מתעדת את תקופת הנשיאות שלו. האנדרטה נחנכה בידי נשיא ארצות הברית ביל קלינטון, ב-2 במאי 1997.
האנדרטה
האנדרטה היא למעשה גן הנצחה ובו ארבעה "חדרים" בלתי מקורים, כל אחד מוקדש לאחת מתקופות הנשיאות של רוזוולט. בגן מוצגים פסלים שלו ושל אשתו אלינור רוזוולט, ופסלים המציגים את השקפותיו ואמונותיו בשילוב עם מפלי מים וצומח. על אף שרוזוולט היה משותק במשך מרבית חייו והתנייד על כיסא גלגלים, בפארק לא הוצגו פסלים המראים אותו כנכה. האגודה לנכים בארצות הברית מחתה על כך, ובעקבות זאת הוסיפו גלגלים לאחד מפסליו, בו הוא נראה יושב על כיסא. פסל אחר מציג את הנשיא יושב, ולצידו פאלא, הכלב הנשיאותי בשנות המלחמה. פסלים אחרים מציגים תמונות מתקופת השפל הכלכלי הגדול, ובהם האיש המאזין ל"שיחות ליד האח" שקיים רוזוולט ברדיו והאנשים הממתינים בתור ללחם.
האנדרטה תוכננה על ידי לורנס הלפרין וכלולים בה פסלים מעשה ידי לאונרד באסקין, ניל איסטרן, רוברט גראהם, תומאס הארדי וג'ורג' סיגל.
Bacilli
Bacilli היא מחלקה טקסונומית של חיידקים, המחלקה כוללת שתי סדרות: Bacillales וLactobacillales. הסדרה כוללת מספר חיידקים ידועים, ביניהם החיידק Bacillus anthracis שגורם לאנתרקס. כמעט כל החיידקים במחלקה הם חיידקים גראם-חיובים.
השם
השם Bacillus, באות רישית ואותיות נטויות, הוא השם של סוג ספציפי של חיידקים. השם Bacilli, באות רישית אך באותיות לא נטויות, הוא השם של קבוצה טקסונומית של חיידקים הכוללת שני סדרים, שאחד מהם מכיל את הסוג ''Bacillus. Bacillus בלי אות רישית ובאותיות נטויות, הוא לרוב השם לצורה של חיידקים ולא לסוג.''
אוניברסיטת מצ'רטה
אוניברסיטת מצ'רטה (באיטלקית: Università degli Studi di Macerata) היא אוניברסיטה הממוקמת במצ'רטה שבאיטליה והוקמה ב-1290.
מבנה
באוניברסיטה ישנן 7 פקולטות:
שמרים
שמרים הם יצורים אאוקריוטים, חד תאיים.
מוּכרים 39 סוגים שונים של שמרים, ובתוכם מאות מינים שונים. רוב תאי השמר משתייכים למערכת הפטריות Ascomycota, אך חלקם למערכת פטריות הבסיסה (Basidiomycota).
השמרים מפיקים את האנרגיה שלהם על ידי פירוק סוכר המצוי בסביבתם, ומתרבים על ידי הנצה, פליגה או ברבייה מינית.
השמרים משמשים את האדם בעיקר באפייה ובייצור אתנול עבור משקאות חריפים ולצרכים רפואיים, ולמחקר.
תא השמר
השמרים מכילים בתוכם אברוני תא המאפיינים תאים אאוקריוטיים, ודופן תא. גודלו ונפחו של תא שמר גדל במהלך חייו ושונה בין סוג שמר אחד לאחר, כאשר אורך תא שמר הוא בתחום של 4.5–21 מיקרומטר ורוחבו בין 2.5–10 מיקרומטר.
מעטפת התא
המעטפת החיצונית של תא השמר מהווה חלק גדול מנפח התא (בשמר האפייה מעטפת התא מהווה כ-15% מנפח התא) כאשר קרום התא הוא בעובי של 7 ננומטר ודופן התא הוא בעובי של 300-200 ננומטר. מעטפת זאת היא 15% עד 25% ממסת תא יבש. המעטפת מגנה על התא מפני פגיעות חיצוניות, מונעת בריחת מים ומונעת חדירת עודף מים וחומרים לא רצויים.
גרעין התא
גרעין התא מכיל את החומר התורשתי של התא. קוטרו כ-1.5 מיקרומטר והוא מבודד משאר התא בקרום שעוביו 50 עד 100 ננומטר. לעומת תאים אאוקריוטים אחרים, קרום גרעין התא לא מתפרק בזמן מיטוזה.
ציטופלזמה
הציטופלזמה של תא השמר היא המרחב שעטוף בקרום התא ומכילה בתוכה את אברוני התא, אנזימים, חומרים יוניים, ותרכובות אורגניות. הציטופלזמה של תאי השמר היא חומצית (בסביבות pH 5.25).
הפקת אנרגיה
השמרים מפיקים את האנרגיה מסוכר המצוי בסביבתם על ידי פירוקו במספר שלבים.
השמרים יכולים לפרק את הסוכר בשתי דרכים שונות - תסיסה כוהלית ונשימה אווירנית. הנשימה האווירנית יעילה בהרבה מהתסיסה הכוהלית בהפקת אנרגיה ממולקולת הגלוקוז אך זקוקה לחמצן.
התסיסה הכוהלית היא תהליך פירוק של מולקולות גלוקוז בלא נוכחות חמצן על ידי שמרי יין. בתהליך זה מולקולת הגלוקוז מפורקת לשתי מולקולות פירובט (גליקוליזה), שמפורקות לאחר מכן למולקולות אתנול. בסך הכול נוצרות בתהליך מכל מולקולת גלוקוז שתי מולקולות אתנול, שתי מולקולות ATP (שהיא ניצולת מועטה של אנרגיה לעומת 36 מולקולות ATP בתהליך הנשימה האווירנית) ובנוסף נפלטות גם שתי מולקולות פחמן דו-חמצני. ככל שכמות שמרי היין גדלה כך קצב פליטת הפחמן הדו-חמצני גדל.
תהליך הנשימה האווירנית הוא תהליך אחר, הדורש נוכחות חמצן, ובו תא השמר יכול לפרק מולקולות גלוקוז. בתהליך זה נוצרות 36 מולקולות ATP, נפלטים מים ופחמן דו-חמצני, והחמצן אובד.
בחלקו הראשון של התהליך (הגליקוליזה) נוצרות שתי מולקולות פירובט. מולקולות הפירובט עוברות תהליכי מעגל קרבס וזרחון חמצוני ונותנות את האנרגיה הדרושה ליצירת 36 מולקולות ה-ATP שהתא צריך.
רבייה
השמרים מתרבים על ידי הנצה, פליגה או רבייה מינית. כיוון שתהליכי הרבייה דורשים אנרגיה רבה, קצב הגידול של תאי שמרים בנוכחות חמצן גדול בהרבה מתאי שמרים שלא בסביבת חמצן.
פליגה
הפליגה היא תהליך רבייה אל-מיני. הפליגה מתחילה בשכפול DNA - שבו השמר מכפיל את החומר התורשתי שלו. בשלב שלאחר מכן, כל שני כרומוזומים דומים מופרדים לשני קצות התא, ובשלב האחרון נוצר קרום תא בתוך התא ושני חצאי התא מופרדים לשני תאים שונים.
הנצה
הנצה הוא תהליך רבייה אל-מיני שבסופו נוצר תא זהה לתא האם. תהליך ההנצה מתחיל בשכפול DNA וביצירת בליטה על דופן תא האם. בהמשך התהליך, ה"בליטה" מתמלאת בציטופלזמה ובחומר תורשתי מתא האם. בסוף התהליך נוצר דופן תא לתא החדש, ושני התאים מופרדים. בעקבות תהליך זה נשארת צלקת (הנקראת צלקת הנצה) על תא האם, באתר ההפרדה.
תא שמר בודד יכול להנץ כ-30-10 פעמים במהלך חייו, תלוי בסוג השמר ובתנאי הסביבה. זמן התהליך הוא מ-90 דקות (תאים צעירים) ומתארך ככל שתא השמר מבוגר יותר - עד למספר שעות.
רבייה מינית
תא השמר עובר תהליך מיוזה שבו התא מתחלק לארבעה נבגים (הנקראים "אקספורות") ולקרום התא עצמו. מארבע האקספורות נוצרים ארבעה תאים הפלואידים היכולים להנץ. בהמשך התהליך האקספורות עוברות התלכדות והופכות לתאים דיפלואידיים, וכך נוצרים שני תאים בעלי גנים שונים מתא האם.
השמרים מכילים בתוכם אברוני תא המאפיינים תאים אאוקריוטיים, ודופן תא. גודלו ונפחו של תא שמר גדל במהלך חייו ושונה בין סוג שמר אחד לאחר. אורכו של תא שמר הוא בתחום של 4.5–21 מיקרומטר ורוחבו בין 2.5–10 מיקרומטר.
שמר האפייה
שמר האפייה (Saccharomyces cerevisiae) הוא מין שמרים הנמצא בשימוש לצורך התפחת בצק וייצור משקאות אלכוהוליים כמו בירה ויין. שמרי אפייה היו התאים האאוקריוטים הראשונים שמופה להם הגנום (הגנום פורסם בשנת 1996). לשמרים אלה יש 16 כרומוזומים, ובתוכם מ-200 עד 2,200 אלפי נוקלאוטידים בכל כרומוזום, ובסך הכול כ-13 מיליון זוגות נוקלאוטידים. אורכו ורוחבו של שמר אפייה הוא כ-5 ו-4 מיקרומטר בהתאמה.
קנדידה אלביקנס
בניגוד לשמר האפייה, קנדידה אלביקנס (Candida albicans) הוא מין תאי שמר פתוגניים הנפוצים בבני אדם והמסוגלים לגרום לזיהומים בפה ובנרתיק ולפטרת. הגנום של התאים ההפלואידים מופה בשנת 1998 ונתגלה כי יש להם כ-16 מיליון נוקלאוטידים. קנדידה אלביקנס משמש למחקר על תאים פתוגניים.
שמר הפליגה
שמר הפליגה (Schizosaccharomyces pombe) הוא מין של שמר נחקר מאוד בביולוגיה.
לשמר הפליגה יש 3 כרומוזומים והגנום שלו מופה בשנת 2002. שמר הפליגה יכול להתרבות רק על ידי פליגה ומכאן שמו בעברית. שמו המדעי pombe בא מסוואהילי ופירושו בירה, משום שבודד לראשונה מבירה.